Държавен вестник, бр. 81, 2021 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  81
Софийският районен съд, 172 състав, ІІ ГО, 
е завел гр.д. № 17993/2016 г. със страни: „Банка 
ДСК“ – ЕАД, и Дзинтар Каулинс – гражданин 
на Република Латвия, с личен номер 300386-11016 
съгласно международен паспорт № LV3412856, 
като документите по делото се намират в дело­
водството на 172 състав на СРС, ІІ ГО.
5641 
Софийският районен съд, ГО, 170 състав, съоб­
щава на Еленица Бузукли, родена на 2.11.1945 г., 
с адрес: Гърция, че в двуседмичен срок от об­
народването в „Държавен вестник“ следва да 
се яви в канцеларията на Софийския районен 
съд – бул. Цар Борис ІІІ № 54, за връчване на 
книжа като ответница по гр.д. № 2857/2021 г., 
заведено от „Топлофикация София“ – ЕАД.
5644
Пазарджишкият окръжен съд на основание 
чл. 679, ал. 3 от ТЗ с разпореждане № 179 от 
20.09.2021 г. по т.д. № 20215200900121 от 2021 г. 
призовава кредиторите на „Автотранс-1“ – ООД 
(н), ЕИК 112600655, да се явят в открито съдебно 
заседание за разглеждане на искането по чл. 679, 
ал. 1 от ТЗ – за отмяна решение на събрание 
на кредиторите на „Автотранс-1“ – ООД (н), 
взето на 14.07.2021 г., подадено от длъжника в 
производството по несъстоятелност (т.д. № 192 
от 2019 г. на същия съд) – „Автотранс-1“ – ООД 
(н) – гр. Панагюрище. Заседанието ще се проведе 
на 19.10.2021 г. от 9,30 ч. в сградата на Съдебната 
палата – Пазарджик, ул. Хан Крум № 3.
5689
ПОКАНИ И СЪОБЩЕНИЯ
1. – Управителният съвет на сдружение 
„Българско дружество по мануална медицина 
на вертеброгенните заболявания“ – София, на 
основание чл. 26 ЗЮЛНЦ свиква редовно общо 
събрание на 13.11.2021 г. в 10 ч. в к.к. Слънчев 
бряг, община Несебър, област Бургас, почив­
на станция на МС, при следния дневен ред: 1. 
отчет за дейността на сдружението за периода 
2017 – 2020 г.; 2. приемане на нова редакция 
на устава на сдружението (чл. 11, 13, 23, 24, 32, 
34) съгласно приетите решения; 3. приемане на 
нови членове на сдружението; 4. избор на УС 
и председател; 5. разни. Поканват се членовете 
да присъстват лично. Материалите за общото 
събрание са на разположение в седалището на 
сдружението. При липса на кворум събранието 
ще се проведе на същата дата в 11 ч., на същото 
място и при същия дневен ред.
5704 
1. – Управителният съвет на сдружение с 
нестопанска цел „Младежко сдружение – Бъл­
гария“, София, на основание чл. 23 от устава 
на сдружението във връзка с чл. 26, ал. 1 от 
ЗЮЛНЦ свиква общо събрание на 23.11.2021 г. 
от 18 ч. в София, ул. Кърниградска № 2, вх. Б, 
ет. 4, ап. 8, при следния дневен ред: 1. отчетен 
доклад на управителния съвет на сдружението 
за дейността на „Младежко сдружение – Бълга­
рия“; 2. финансов отчет на управителния съвет; 
3. приемане на бюджет на сдружението за 2022 г.; 
4. избор на членове на управителния съвет и на 
нови членове на сдружението; 5. обсъждане и 
приемане на промени в устава нa сдружението; 6. 
разни. В случай че не се явят необходимият брой 
членове, на основание чл. 27 от ЗЮЛНЦ общото 
събрание ще се проведе от 19 ч. на същото място 
и при същия дневен ред и ще се счита редовно 
независимо от броя на явилите се членове. 
5694
1. – Управителният съвет на „Научно-техниче­
ски съюз по лесотехника“ – София, на основание 
чл. 26 от ЗЮЛНЦ и чл. 22 от устава на сдружението 
свиква редовно общо събрание на 25.11.2021 г. в 
15 ч. в София, ЛТУ, бул. Климент Охридски № 10, 
зала № 20, при следния дневен ред: 1. приемане 
на доклад за дейността на „Научно-технически 
съюз по лесотехника“ през 2020 г.; 2. приемане на 
годишен финансов отчет за 2020 г. на „Научно-
технически съюз по лесотехника“; 3. приемане на 
план за дейността и бюджет на „Научно-технически 
съюз по лесотехника“ за 2021 г.; 4. изменения и 
допълнения в устава; 5. освобождаване на членовете 
на управителния съвет и избор на членове на нов 
управителен съвет; 6. разни. Представителството 
е: всяко научно-техническо дружество на „Научно-
технически съюз по лесотехника“ избира по пет 
делегати с право на глас за участие в общото съб­
рание. При липса на кворум на основание чл. 27 
от ЗЮЛНЦ събранието ще се проведе един час 
по-късно на същото място и при същия дневен 
ред независимо от броя на явилите се членове.
5693
1. – Управителният съвет на Териториал­
ната организация на Научно-техническите съ­
юзи – Перник, на основание чл. 26 от ЗЮЛНЦ 
и чл. 19 от устава свиква общо събрание на 
28.10.2021 г. в 16 ч. в Регионалния исторически 
музей – Перник, ул. Физкултурна № 2, при след­
ния дневен ред: 1. отчет на управителния съвет 
за периода октомври 2016 г. – септември 2021 г.; 
2. отчет на контролния съвет; 3. приемане на 
бюджет; 4. избор на ръководни органи на ТО на 
НТС; 5. приемане на решения на общото събрание. 
Общото събрание е делегатско съгласно чл. 17, 
ал. 4 от устава при норма на представителство 
1 делегат на 10 членове. При липса на кворум 
съгласно чл. 27 от ЗЮЛНЦ общото събрание ще 
се проведе същия ден в 17 ч., на същото място 
и при същия дневен ред.
5732
Поправка. Редакцията на „Държавен вестник“ 
прави следната поправка в обявление № 5632 
(ДВ, бр. 80 от 2021 г., стр. 158): вместо „Инсти­
тутът по филология и социология при БАН“ да 
се чете „Институтът по философия и социология 
при БАН“.
5758
Адрес на редакцията: 1169 София, пл. Княз Александър I № 1, тел. 02 939-35-17
e-mail: DVest@parliament.bg, rumen@parliament.bg. 
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: „Алианс Принт“ – ЕООД, София 1592, ул. Илия Бешков № 3
ДЪРЖАВЕН ВЕСТНИК
ISSN 0205 – 0900